1831 m. Jonavos krašto sukilimas

1831 m. Jonavos krašto sukilimas – karinė akcija, vykusi Jonavoje, 1830–1831 m. sukilimo prieš Rusijos imperiją dalis.

 Eiga 
1831 m. balandžio 2 d. sukilimo metu maištautojai užėmė Jonavą. Miestelį bei jo apylinkes kontroliavo daugiau kaip tris mėnesius. Sukilėliams vadovavo bajoras Mauricijus Prozoras, kuris į Jonavą atsitraukė po pralaimėjimo Turžėnuose.Pugačiauskas, Virgilijus, XIX a. Lietuvos karinių dalinių istorija, p.66 Tuo pačiu metu Jonavos miškuose buvo susibūrę generolo Antano Gelgaudo sukilėlių būriai.

1831 m. birželio 11 d. Jonavoje pradėjo veikti laikinoji sukilėlių vyriausybė, kuri surašė ir paskelbė konfederacijos aktą ir sustiprino ginkluotas pajėgas. Tuo pačiu metu sukilėlius Lietuvoje pradėjo pulti sustiprinti caro kariuomenės daliniai.

Birželio 15 d. iš Jonavos į Vilnių išžygiavo Antano Gelgaudo vadovaujami kariniai daliniai: 12,6 tūkst. karių su 28 patrankomis.

1831 m. liepos 2 d. Rusijos imperijos kariuomenė užėmė Jonavą ir numalšino sukilimą.

 Pasekmės 
Numalšinus sukilimą, Jonavoje įkurdinama Rusijos kareivių įgula, nemažai jonaviečių buvo įkalinti arba ištremti, o į jų vietą atkelti stačiatikiai iš Rusijos gilumos gubernijų.

1832 m. po sukilimo uždarytas Jonavos trinitorių vienuolynas, čia įsikūrė carinės Rusijos raitosios artilerijos kuopa, vėliau – bataliono štabas ir karinė ligoninė.

 Šaltiniai 

Kategorija:1831 m. sukilimas
Kategorija:Jonavos istorija
Kategorija:Mūšiai Lietuvos teritorijoje
Kategorija:Rusijos imperijos mūšiai